《终风之什四章》
明代·王世贞

终风自西，零雨其丝。灼灼夭桃，惄如其离。彼一而离，此胡不睽。

终风自北，零雨其羃。灼灼夭桃，頖如其拆。彼一而拆，此胡不忒。

泽有王鴡，原有雉兮。耿兮鸷兮，以游以厉兮，庶予契兮。

原有鳼泽，有阳鱎兮。淫兮恌兮，以泳以翱兮，毋予挠兮。

作者简介：王世贞（1526年－1590年）字元美，号凤洲，又号弇州山人，汉族，太仓（今江苏太仓）人，明代文学家、史学家。“后七子”领袖之一。官刑部主事，累官刑部尚书，移疾归，卒赠太子少保。好为古诗文，始于李攀龙主文盟，攀龙死，独主文坛二十年。有《弇山堂别集》、《嘉靖以来首辅传》、《觚不觚录》、《弇州山人四部稿》等。